《归田自述 其二》
清代·刘秉璋

望见蓬庐喜欲颠，弟兄慰问笑喧阗。豪赀富拥书千卷，醉态狂歌诗一篇。

清白差堪贻子姓，烧丹何必学神仙。兴来沽酒招朋好，斫脍烹雌足俸钱。

作者简介：（1816—1905）清安徽庐江人，字仲良。咸丰十年进士。授编修。同治间从李鸿章镇压太平军、捻军，转战江浙鲁豫。光绪间任浙江巡抚，中法战争时，严防沿海要隘，击退法军。后官四川总督。以教案纷起，被教士控告，坐褫职。卒后复原官。